ליגה ג'

ליגה ג' היא הליגה החמישית בחשיבותה והנמוכה ביותר בכדורגל הישראלי. זוהי ליגה הנחשבת לחובבנית.

היסטוריה
ליגה ג' הוקמה לראשונה בשנת 1951 כשלישית בחשיבותה בכדורגל הישראלי, מתחת לליגה א' וליגה ב'. בשנת 1955, לאחר שנוספה ליגה ושם הליגה הבכירה שונה לליגה הלאומית, ליגה ג' הפכה לרביעית בחשיבותה. בשנת 1976, כשנוספה הליגה הארצית כליגה השנייה בחשיבותה, ליגה ג' הפכה לחמישית בחשיבותה. בשנת 1999, לאחר הקמת ליגת העל, הפכה לשישית בחשיבותה. בסוף עונת 2008/2009, ועקב הרפורמה לצמצום הליגה הארצית בכדורגל, חזרה ליגה ג' להיות החמישית בחשיבותה. 

בשנת 2019 יצאה סדרת טלוויזיה בעל השם "ליגה ג'", המתארת את חייהם היומיומיים של אוהדים, שחקנים, בעלים ושופטי הכדורגל, והקשיים איתם הם מתמודדים בליגה הכי נמוכה בישראל, הסדרה הצליחה ואף הופקה עונה שנייה שיצאה ב-2022.

בעונת 2019/2020 החליטה ההתאחדות לכדורגל על עצירת עונת המשחקים לאחר עשרים וחמישה מחזורים בעקבות משבר נגיף הקורונה.

ליגה ד'

בשנת 1958 הוקמה ליגה ד'  מתחת לליגה ג', כדי לתת מקום לקבוצות נוספות שהוקמו. אחרי עונה אחת הוקמו מחוזות חדשים לליגה ג' והליגה בוטלה.
ליגה ד' הוקמה שוב החל מעונת 1969/1970 ועד תום עונת 1984/1985, ובוטלה שוב בשל ירידה במספר הקבוצות.

מבנה הליגה
הליגה מורכבת משמונה מחוזות, כאשר אלופות כל אחד המחוזות עולות לליגה ב', הקבוצות אשר תדורגנה במקומות 2–3 יתמודדו ביניהם במשחקי הפלייאוף (הקבוצה במקום השני תארח) כאשר המנצחת תתמודד על הזכות להעפיל למשחקי המבחן נגד המנצחת במחוז המקביל (גליל עליון-גליל תחתון, יזרעאל-שומרון, שרון-תל אביב ומרכז-דרום) הביתיות תועדף לקבוצה עם אחוזי ההצלחה הטובים יותר בסיום העונה הסדירה, המנצחות במשחק זה תתמודד במשחק נייטרלי מול מפסידת פלייאוף תחתון ליגה ב' מהמנצחת תעפיל.

הליגות, מעודכן לעונת 2022/2023.

הליגות הצפוניות

הליגות הדרומיות

ליגה ג' שרון
 בית"ר טוברוק
 מ.כ.ע אריאל
 הפועל פרדסיה נועם
 מ.ס. נתניה קולט כהן
 הפועל אורנית
 הפועל נוה גולן
 מ.כ. כפר קאסם ניבראס
 מ.כ. בני רעננה עוזי כהן
 מ.כ. דיזנגוף תל אביב
 בית"ר כ"ס שלומי
 שמשון בני טייבה
 מכבי השרון נתניה ויקטור עטיה
 בני הרצליה
 מכבי ע. כפר יונה
 בית"ר יפו ציון
 מ.כ. תל אביב טומי

ליגה ג' תל אביב
 מכבי השקמה/רמת חן
 הפועל צפרירים חולון
 בני יהוד
 הכח גלי-גיל רמת גן
 מכבי עירוני אור יהודה
 בית"ר עזרא
 אליצור יהוד יוטל
 עוצמה מ.כ. חולון
 שיכון ותיקים רמת גן
 אליצור יפו תל אביב
 א.כ. המכתש גבעתיים
 מ.כ. אינטר עלייה תל אביב
 בית"ר יפו ציון
 מכבי פרדס כץ
 מכבי ספרטק רמת גן

ליגה ג' מרכז
 מ.כ. בית"ר יבנה
 מכבי רחובות
 מכבי רמלה
 מכבי עולמי
 מ.כ. אשדוד סיטי
 בית"ר גדרה
 בית"ר גן יבנה
 הפועל נחלת יהודה
 בני יצ'אלאל רחובות
 מ.כ. הפועל בני אשדוד
 הפועל רמלה
 מ.ס. באר יעקב
 הפועל מבשרת ציון
 הפועל טירת שלום
 מ.ס. ראשון לציון
 מ.כ. צעירי לוד

ליגה ג' דרום
 מכבי אשקלון
 הפועל שמשון אשקלון
 מכבי באר שבע
 בית"ר אשדוד
 מ.כ. שדרות
 עירוני בית שמש
 הפועל בני כסייפה
 מ.ס. באר שבע
 בני ירוחם אלמוג דדן
 הפועל רהט
 הפועל מטה יהודה
 עוצמה באר שבע
 מכבי עירוני חורה
 מ.כ. מיתר
 מכבי דימונה

ליגות בעבר
בעבר היו בליגה ג' 12 מחוזות, אבל התפרקותן של קבוצות רבות הביאה לצמצום מספר המחוזות בהדרגתיות. בין המחוזות שאינם קיימים עוד: ליגה ג' מחוז גליל מערבי, ליגה ג' מחוז מפרץ, ליגה ג' מחוז חיפה, ליגה ג' מחוז דן, ליגה ג' מחוז נגב.

קישורים חיצוניים
 
 רובי אלמליח, כאן 11, "ליגה ג"

הערות שוליים 

ג